Downloaded from YTS.BZ
Official YIFY movies site: YTS.BZ
Recibido, zapadores. Ides saír da zona verde.
O convoi da 10ª División de Montaña quedou tirado.
Os Espartanos están nun punto negro. A comunicación é mala. Vixiade as costas.
Quen foi o parvo rematado que montou esta desfeita?
Quen foi o badulaque que me insultou?
Badulaque? Estragáchesme a mañá libre.
- E que vas facer? - Queres velo?
Darche unha cotelada. Pilleite.
- Coñécelo? - A este? Non o vin na miña vida.
Temos a mesma tatuaxe por casualidade.
Ai, si?
É o meu irmán maior, paspán.
- Alégrome de verte. - E eu.
- Que fixo este sandeu? - Nin idea.
Tommy, esa educación. Cóllelle as cousas.
Vouche explicar as leis da física, xa que non as aprendiches en secundaria.
Primeira lei da termodinámica:
a enerxía non se crea nin se destrúe, vai para algures.
Andades botando tapafugas e bloqueades a ventilación.
A calor non sae, a presión aumenta e o radiador estoupa.
Oíchelo, Tommy?
TAPAFUGAS
Garda esa merda.
Sei que fuches ti.
Os mecánicos viñéronme co conto.
Por que o fas?
- Non che importa? - Claro que si.
Impórtame moito este carriño de golf que se avaría cada cinco minutos.
- Culpa túa. - Deberiamos estar na fronte,
derrubando portas. Para iso nos alistamos.
Tanto "Non te rendas" e que fixemos? Rendémonos.
Pero de que falas?
Falo do Programa de Selección e Avaliación de Rangers.
Veña, ho.
- RASP? - Si.
Tío, leva a Tommy.
Tommy? Non sabe nin deletrear "ranger".
A admisión comeza en xuño.
Vaiche bo o conto.
Os rangers son a hostia de duros. Eu son a hostia de vello.
- Ti es a hostia de feo. - Cumprimos os requisitos.
Meu, se queres ser ranger, vai. Non tes que pedirme permiso.
Quero que o fagamos xuntos.
Como prometemos.
Meu, tiñamos 18 anos.
Tamén queriamos unha banda de metal.
Veña, ho. Imaxínao.
Ti e mais eu, coas nosas insignias de rangers.
Correndo polo asfalto. Black Hawks.
Os primeiros en pisar o terreo.
- Si que soa ben. - Si.
Vale. Se ti vas, eu tamén.
Promételo?
Sempre.
Incrible.
- Falta botarlle o refrixerante. - Xa o fago eu.
- Seguro? - Si. Vaite.
Cero probabilidades de que a cagues.
Tom, éncheo.
- Imos ser putos Rangers do Exército! - Xa me arrepinto.
Primeiro nivel, tío! Non te despides?
Véxote mañá cando volvas botarlle tapafugas.
Imos ser rangers, tío!
Fogo inimigo!
Contacto!
Bombardeo con morteiro!
Corpo a terra!
Vamos! Arriba!
DOUS ANOS DESPOIS
Cinco minutos.
Preparade os macutos.
75º REXEMENTO RANGER
BASE DE ADESTRAMENTO RANGER, COLORADO
Benvidos ao Programa de Selección e Avaliación de Rangers.
Todos os candidatos ao pavillón de recrutamento de inmediato!
- Vamos! - Ides recibir unha bolsa.
Poñede o voso nome, documentación e rango dentro desa bolsa.
Entregade todos os obxectos persoais: xoias, teléfonos, carteiras, menciñas.
Xa non tedes nome.
Sodes un número!
Agora es o número 44.
Seguinte!
Agora es o número 198.
- 190. - Si, señor.
Ao ser E-6, designámoste xefe de equipo.
- Indica se o aceptas. - Si, sarxento.
Agora es o número 7.
Mira ti quen volveu.
- Outra falta e volves fóra. - Se mo permite…
- Cala a boca. - Si.
Agora es o número 15. Seguinte!
Agora es o número 111.
Número 122.
Cona! Catro solicitudes, todas denegadas por razóns médicas.
Acaba de cumprir a idade máxima.
Tes algún plan B?
Non, sarxento.
Ao ser E-6, designámoste xefe de equipo.
Indica se o aceptas.
Prefiro que non.
Dez minutos para a formación!
Es o número 81.
- Si, sarxento. - Dez minutos!
Os rangers son a punta de lanza do Exército dos EUA.
Somos os primeiros en pisar o terreo. Sempre.
O futuro da nosa nación e dos nosos aliados depende de nós.
Está claro?
Si, sarxento primeiro!
Ides comezar as oito semanas
do programa de selección máis esixente do mundo.
Non importa se servistes en combate ou acabades de graduarvos.
A vosa forza física, mental e emocional
vaise levar ao límite e un pouco máis alá.
Se, pola graza de Deus, chegades á fase final,
emprenderedes unha misión simulada de 24 horas
que chamamos a Marcha da Morte,
que rematará ao cruzar esa liña de meta.
Ao chegardes a ese punto, recibiredes a vosa insignia de ranger, a boina,
e formaredes parte do réxime militar máis condecorado.
Atención!
Os rangers lideran o camiño!
Ata a fin!
Benvidos ao RASP!
Veña, candidatos!
Vamos!
Demostrade o que valedes!
Botádelle peito! Veña!
Buscamos guerreiros de elite.
Os mellores dos mellores.
17, sae de aquí!
Cada semana, eliminaremos a quen non estea ao nivel.
Acabamos de empezar!
16, 27, 29, 53, un paso adiante.
- Facede o macuto. Non seleccionados. - Fóra.
- Veña, 81! - 38!
Abaixo!
Arriba!
- Trinta e nove! - Abaixo!
Corenta!
Se estades pensado en deixalo, facédeo xa.
Benvidos á terceira semana: o sacrificio do rabaño.
Este rompeu, sacádeo de aquí!
- Subide os pés! - Que non vos avergoñe deixalo.
A maioría ídelo facer.
Seguro que tedes o que fai falla?
Os rangers guían o camiño!
77, 84, 142, un paso adiante.
Non seleccionados. Facede o macuto.
Levades catro semanas! Quedan outras catro!
Chegastes á metade.
Pero se credes que vai ser máis doado, estades equivocados!
No réxime, teremos acceso a información clasificada, ou?
Terán que contarnos a verdade.
Xa sabedes a que me refiro: a Área 51, as aterraxes na lúa.
E Tupac.
Vaia parvada.
Cres que che van dar un sobre cheo de segredos coa insignia?
- Home, claro. - Non funciona así.
E ti que sabes, 44?
Estiven no Departamento de Defensa.
A pregunta é: ¿por que temos rifles con balas de fogueo
coa boa caza que debe de haber por aquí?
Si.
Porque lle disparariamos a 15.
- Moi gracioso, Sete. - Mira.
Chega o primeiro.
- Onde está o resto? - Detrás de min, sarxento.
Oe, acouga, Superman.
Déixasnos quedar mal.
Así me gusta.
Temos moitos soldados de infantaría eufóricos que saben disparar,
pero quero que levante a man quen estivese nunha operación.
Onde serviches, 109?
Fort Benning. Instrución básica, avanzada e aérea.
- Graduado con honores. Primeiro da clase. - Operacións, non conachadas.
E ti que, 60?
19K, tripulante do M1 Abrams.
Recoiro, un piloto de tanques.
Se cadra podes aparcarme o Lamborghini.
E ti que, 81?
12 Bravo, enxeñeiro de combate, 213º Batallón de Apoio Loxístico.
E a quen axudabades, zapador?
Terceira Brigada.
10ª División de Montaña.
Espartanos.
Ben.
Imos ver como o facedes.
Listos! Arriba!
- Que lle pasou? - O 213 estáballe axudando a un convoi.
Os talibáns liquidaron toda a unidade.
Hostia.
É el.
- Seica lle deron unha Estrela de Prata. - Que?
Manda carallo.
A NASA detectou un obxecto interestelar xigante
que parece vir de fóra do noso sistema solar.
Achegarase á Terra…
Iso tamén é unha loiada da NASA?
Malia que pasará preto da Terra,
os expertos din que non hai perigo.
Si.
146, 148, 149, un paso adiante!
Facede o macuto. Non seleccionados.
Dis que ese tipo gañou unha puta Estrela de Prata?
Seica si.
Din que carreou o irmán durante 16 km ata a base.
Como? O irmán de verdade?
Foi o que oín.
Oe, 81.
- É certo o que pasou en Kandahar? - 15.
- Atende ao teu. - Só quero saber se é un heroe.
Quen carallo está falando no comedor?
Non serías ti, 15?
Queres ir fóra outra vez?
Fun eu, sarxento.
E unha merda!
Outra subida ao outeiro. Dádelle as grazas a 15!
44, por que estás aquí?
Para loitar cos mellores!
60, por que estás aquí?
Para estar nunha unidade de elite!
81, por que estás aquí?
Para cruzar a liña de meta.
Isto non é só unha proba física.
É unha proba mental e emocional.
Se non dades controlado o que está dentro,
non ides controlar o que está fóra.
Descanso de 30 segundos!
N.T.R.?
Significa "Non te rendas"?
Como o sabes?
Casualidade.
Veña, volvemos! Vamos!
Andando, candidatos! Non é o recreo.
Vamos, 15, móvete! Veña!
Abrídea!
Despexado!
Esta é a sexta semana. Ides facer rapel cun descensor en oito.
Esta técnica salvaravos a vida.
65, 48 e 143, un paso adiante.
Facede o macuto. Non seleccionados.
Vamos! Cubrídeme!
Movédevos!
Rápido!
Cubride!
Correde!
Veña! Rápido!
Movédevos!
Fogo inimigo!
Arriba, apampados! Benvidos á semana final.
Si!
É un día glorioso para converterse en ranger.
57, fóra da miña piscina!
- 15, fóra! 44, fóra! - Merda!
Estou aquí.
Non me deixes!
Non me deixes, por favor.
Aguanta!
Non me deixes. Estou contigo. Respira!
Por Deus.
Zapador, es oficialmente un puto tarado.
É un lastre.
Mándamo á oficina.
O asteroide descuberto o mes pasado segue confundindo os científicos
xa que agora mostra signos de fragmentación estrutural
con anacos uniformes que se separan.
Algúns expertos cren que quizais nin sequera é un obxecto,
senón un clúster de corpos interestelares máis pequenos…
Entra, candidato.
A situación estase a vixiar de preto.
Por desgraza, o sarxento primeiro Torres e eu
imos recomendar que te retires con efecto inmediato.
Acabouse.
- Como di? - Senta.
- Por que motivo? - Senta, soldado!
Sarxento maior, non fallei ningunha proba.
Non cuestionamos a túa forza física.
O que nos preocupa é o que che pasa pola cabeza.
Os oficiais din que non dormes.
E os candidatos din que non te relacionas con eles.
Dende o primeiro día,
evitaches ser xefe de equipo.
Non pareces un candidato estable.
En absoluto.
Normalmente, cando un soldado pasa por toda a merda que pasaches ti,
fan un descanso, repóñense,
se cadra van a algunha sesión de terapia grupal para veteranos.
Pero ti non o fixeches.
O que di no teu expediente é que en canto te botaron fóra,
solicitaches entrar no RASP.
De feito, dende entón,
o único que fixeches foi solicitar entrar no RASP.
A que se debe iso?
Só quero cruzar esa liña de meta, sarxento maior.
Esa liña de meta é unha liña de inicio.
Fillo,
vou ser sincero contigo.
Es un dos candidatos máis prometedores que tivemos.
E o sarxento Torres e mais eu cremos que tes moito potencial.
O certo é que poderiamos botarte agora mesmo.
Pero non habería volta atrás.
En lugar diso,
o que teño aquí
é un formulario de renuncia voluntaria.
Quero que te fagas un favor e que o asines.
Es enxeñeiro.
Sabes que ata as máquinas máis potentes teñen os seus límites.
E creo que ti chegaches ao teu.
Se non lles importa…
quixera prepararme para o desfile.
Sae da miña oficina cagando hostias.
Que queres facer con el?
38, 44, 57,
60,
81,
96, 109, 111, un paso adiante.
Todos aqueles que non destes un paso adiante,
facede o macuto. Non estades seleccionados.
Os que destes un paso, parabéns. Pasastes á rolda final.
Tedes 30 minutos para prepararvos para a proba final.
Veremos se tedes o necesario para ser rangers.
- Podedes retirarvos. - Caralludo, meu!
Toma!
Atendede. Esta é a situación.
Temos unha aeronave clasificada abatida en terreo inimigo.
O labor dos rangers é recoñecemento e rescate.
Dous Black Hawks levaranvos ao punto de aterraxe en terreo inimigo.
Debedes movervos cara á posición da aeronave caída.
Debedes destruír a aeronave para que non caia en mans inimigas.
Darémosvos explosivos C-4.
Logo buscaredes a vila dos rebeldes onde o piloto da aeronave caída
está retido como prisioneiro.
O perímetro estará vixiado con seguridade en 360 graos.
Os rifles teñen balas de fogueo, así que non podedes disparar.
Pero ollo: os oficiais pódenvos emboscar de súpeto.
O voso pelotón terá unha única radio
que vos irá informando da situación.
Á parte diso, estades sós.
Xefe de equipo Sete,
vas ser o segundo ao mando.
O voso novo xefe de equipo vai ser
81.
Xenial. O da liña de meta.
Traeredes o piloto ao campamento base e cruzaredes a liña de meta antes das 19:00.
Se nalgún momento do exercicio caedes nunha emboscada,
a misión rematará e será un suspenso.
No caso de que crucedes a liña,
eu persoalmente vos outorgarei a insignia do Rexemento Ranger do Exército dos EUA.
Benvidos á Marcha da Morte.
Segues pensando que é boa idea?
Se quere ser ranger, ten que saber liderar.
Ghost 1 e 2, autorizados para despegar.
- Ghost 1, despegando. - Recibido. Ghost 2, despegando.
Imos pegados ás vosas costas.
Pasando Anxos 2. Nivelando a 450 m sobre o terreo.
Recibido. Axustando altitude.
Canto disto cres que pateamos nas últimas oito semanas?
Todo agás o que queira que sexa iso.
Canteira privada.
Se pasades por aí, é que vos desviastes.
Trinta segundos.
Visualizamos o punto de aterraxe.
Cordas!
Cordas despregadas! Luz verde! Abaixo!
Chalk 1 abaixo. Ghost 1 subindo e cambiando a defensa.
Vamos!
Medio equipo abaixo. Últimos en camiño.
Moi ben, imos alá!
Ghost 2 ao comandante de terra.
Aterraxe completa. Marcha da Morte iniciada.
Repito: Marcha da Morte iniciada.
57, onde estamos?
O obxectivo está nesa dirección, a 20 klicks ao oeste.
Vale.
Temos 23 horas, 59 minutos e 30 segundos
para cruzar a meta.
Algunha pregunta?
Tío, un discurso incrible, en serio.
Igualiño que en Braveheart. Foi…
moi inspirador.
Podo dicir algo?
Todos estamos aquí por un motivo.
Nunca nos rendemos.
É un orgullo coñecervos a todos.
Incluso a ti, 15.
Imos mirar uns polos outros.
Imos cruzar a meta e recibir as insignias xuntos.
- Os rangers lideran o camiño. - Ata a fin!
Moi ben.
Tócache.
Seguídeme.
Hotel-9, aquí Victor-6. Pasamos a fase liña vermella. Cambio.
Recibido, Victor-6. Fase liña vermella superada.
Avanzamos bastante. Viríanos ben un descanso.
Se os oficiais nos sorprenden, será á beira do río.
Se descansamos agora estaremos frescos para a emboscada.
Vinte minutos.
Ei, escoitade todos.
Descanso de 20 minutos.
- Hai que dar co obxectivo ao amencer. - Quen fai garda?
Eu.
Oe, 81.
Quería falar contigo, meu.
É sobre a misión?
Non, é… algo persoal.
Non me interesa.
De acordo, meu.
De acordo.
- Hostia! - Que carallo foi iso?
Artillería, colega.
Os oficiais pilláronnos durmindo.
Así que nos están mirando, eh?
Collede as cousas.
Continuamos.
Ves algo?
Estou niso.
A medio klick.
Si que se esmeraron cos efectos especiais.
Sen dúbida parece clasificado.
Creo que van tentar atacarnos río arriba.
Si.
Seguro.
111, comunica a nosa posición.
Hotel-9, aquí Victor-6. Estamos preto do obxectivo. Cambio.
Este é o plan.
Hotel-9, aquí Victor-6. Estamos preto do obxectivo.
Os de explosivos detonarán as cargas a unha distancia segura.
Atraerá os oficiais. Preparádevos para contraatacar.
Vós vixiade, vós ide río abaixo.
O resto imos río arriba.
Ei, agarda.
Que pasa, 57?
Segundo as coordenadas,
o obxectivo desprazouse varios centos de metros.
Se cadra é o meu compás, fai cousas raras, pero…
A radio non vai. Non teño sinal.
Só recibo unhas interferencias raras.
Pode que cortasen a radio.
Unha última putada?
E que facemos?
Estade alerta.
Poden emboscarnos a calquera hora.
Veña, ho. Onde estades, oficiais?
44, cúbreme.
Onde carallo vai agora?
Poden ser os oficiais.
81 vai inspeccionar.
A cuberto!
Pero que demo?
Non deixou nin un rabuño.
Hostia puta.
Que cona é iso?
Retirada!
60!
Corre!
- Saíde de aí! - Vamos!
Rápido!
Cristo bendito!
Que carallo é iso?
Merda.
Ao chan!
Merda!
Érguete, 96.
Tes que aguantar. Es capaz?
Necesito axuda!
Meu Deus!
Ei, non o toques.
Voute levantar á de tres, vale?
Un,
dous, tres.
Colle a botica.
Mantén a presión.
Hostia. Pinta moi mal, tío.
- Respira. - Non…
Estamos expostos.
- Estou fodido. - Estás ben. Teño que moverte.
- Merda! - Que cona pasou?
- Faille un torniquete! - 15, non deixa de sangrar.
- Que hostia era esa cousa? - Non o sei.
- Disparábanos a todos. - Cago en diola.
- Listo. - Onde está 60?
Caeu ao río. 13 quedou frito.
- E o equipo de explosivos? - Mortos, tío!
Xa o fago eu. Quita esa gasa.
Non te me durmas, 57.
Aguanta.
Agarda. Onde está 72?
Estaba ao meu carón no outeiro. E 111? Ten a radio.
Hai que comunicarse.
- Necesitamos a radio. - Vou eu.
Aguanta, 57. Queda na luz, irmán.
111.
Non, por favor.
Por favor.
Non, por favor.
Non!
Mírame. 57, mírame!
- Aguanta, irmán. - Mírame.
- Así. - 57.
Non pasa nada.
57…
Finou.
Hai que marchar!
- 57 está morto. - Se non bulimos, nós tamén.
- Atopaches a 72? - Morto.
E 111 e a radio?
Os dous desfeitos.
Esa cousa vén por nós.
Que hostia é?
Non o sei, pero móvese.
- Móvese? - Estanos seguindo o rastro.
Deixade as armas. Collede as cordas.
Hai que saír do cantil.
Escoitade o voso xefe. Vamos!
Dáme a corda.
Cólloo eu. Amárrate.
Deixa iso.
Moi ben.
81, baixo eu a Sete.
Ti vixíao mentres baixa.
Colócate.
- Vémonos abaixo. - Si.
- Ímolo conseguir, non si? - Imos ben, colega.
Amodo. Estou baixando. Ti vés detrás.
Veña.
Sigue!
Bulide!
Merda.
Correde!
Fogo inimigo!
Arriba!
Cólleo!
Acouga. Necesitamos descansar.
81, temos que parar.
81, necesitamos parar!
Vale, póusao.
Non nos sigue, non?
Bota un ollo ás seis.
- Teño que mirarlle a perna. - É seguro?
Que puta merda está pasando?
Ha ser unha proba con armas experimentais.
É unha trampa. Somos cobaias.
- Non digas burradas. - Poden ser rusos ou chinos.
Os rusos non poden financiar esa tecnoloxía.
E os chinos cópiannos.
Tranquilo. Estamos ben. Telo controlado.
Tranquilo.
- Quen ten morfina? - Eu.
Padiola?
- Afirmativo. - Sácaa.
15, busca un pau.
Os viais de morfina escacharon. Debeu ser na caída.
Cago en todo!
Dálle.
Veña.
Dálle.
- Merda. - Vale.
Tres, dous…
Que lle pasou?
Morreu?
Esvaeceu pola dor. Padiola.
Pero que diaño era iso?
- Dígovos que é algunha historia de DARPA. - Para xa coas conspiracións.
O Dpto. de Defensa non faría iso.
¿E por que nos mandaron ir
xusto a onde estaba ese puto robot xigante só con balas de fogueo?
Non era o noso obxectivo.
57 tiña razón. As coordenadas estaban mal.
Sexa o que sexa iso, ten algún tipo de campo magnético
que, a pouca distancia, interfire nos compases.
O meu compás tamén toleou.
- E o noso obxectivo? - Eu vino.
Un jet vello.
- Hai que seguir. - A onde?
A vila.
A oito klicks ao oeste.
Levade só equipo médico e de mobilidade.
É broma? Queres cruzar iso?
Sinto dicircho, pero mira derredor.
Non hai Marcha da Morte nin RASP nin meta.
Non me digas.
Nin radio nin bengalas nin armas.
Os oficiais son a única axuda.
Levaremos a Sete por quendas.
Agás que queiras agardar a que se desangre.
Axúdame a levalo.
Cruzar aquí é demasiado perigoso.
Por que non imos máis abaixo?
Non, os rápidos son peores alí abaixo.
A mellor opción é cruzar aquí.
Agarda. E como o imos facer?
Coas cordas. Faremos unha tirolesa.
Somos catro, catro cordas.
Ata dúas para cruzar e tira de Sete.
Merda. Eu non teño corda.
Tíñaa 96.
Alguén terá que ir con Sete.
Vou eu.
- Como imos pasar a corda? - Vós non.
Eu.
44, colle as cordas e sígueme. 109, vixía isto.
Vou saltar a contracorrente.
Vaime levar rápido. Solta corda.
Se se tensa, vaime tragar.
Entendido?
Vai con tino, ha estar moi fría.
Veña.
Mirade, saíu!
Saíu! Conseguiuno!
Hostia.
Coidado.
Voute levar ao outro lado, irmán.
Ti aguanta. Estou contigo.
Listo! 81 xa amarrou a corda!
Listos? Turrade!
Coidado.
Estou suxeito.
Vou cruzar.
Amodo, irmán. Ti podes, 15.
Quedou atascado!
Veña.
Merda!
Tensade a corda!
Vamos.
Vai.
Axuda!
Merda!
Xa vou!
Xa te teño!
Súbeo!
Xa o teño!
- Súbeo! - Vamos!
Cristo, o meu Salvador.
Meu Deus!
- Merda! - Ai, Deus!
Sete!
Xa te teño!
Coidado!
Fervenza!
Que?
Fervenza!
81!
Xa te teño! Vamos!
Está vivo. Sete está vivo.
Xa está, 81.
Pódelo soltar.
Salváchelo, meu.
Mi madriña, 60.
Como chegaches aquí? Pensamos que morreras.
Cando a cousa atacou, saín disparado aos rápidos.
Cando conseguín coller aire,
xa ía tan lonxe río abaixo que non sabía onde estaba.
Crin que morrerades todos.
Fun cara ao oeste.
Logo vinvos caer pola fervenza.
Topaches os oficiais?
Non, pero vin o plan da misión na súa oficina.
Só tiñan programados fogos artificiais e trampas.
Estás ben, colega?
Cara a onde imos?
Á vila.
A canto estamos?
O río levounos ao leste.
Diría que está a 6 klicks nesa dirección, pasando o outeiro.
Semella correcto.
Andando.
Podes andar?
Si.
Pois móvete ou vas morrer aquí.
Axúdame con Sete.
Que pasa?
Hai unha trampa.
Han estar preto.
Vai conectada a unha bengala.
É para vixiar o perímetro.
É a primeira de tres fases.
Oficiais!
Hai alguén?
Seguro que esta é a vila?
Era.
Póusao aquí.
Que demo pasou aquí?
A Máquina.
Pero viña detrás de nós.
Mirade, a torre de comunicacións.
Por iso a radio non funcionaba.
Oficiais!
Non me digas que nos abandonaron! Merda!
Non.
Non nos abandonaron.
Canto ascendemos?
Uns dous quilómetros.
- A uns oito klicks ao oeste? - Máis ou menos.
Ía nun ángulo duns 20 graos.
Pasou polo outeiro antes de baixar ao río, onde o deixamos.
Así que veu…
de alá.
Agarda, entón…
Estás dicindo que esa cousa se espetou contra unha puta montaña
e logo ergueuse e foi de paseo?
Na tele do comedor falaban dun asteroide.
Seguro que foi iso.
Dis que vén doutro planeta?
Pois deste non é, iso seguro.
- Oídes iso? - Ola!
Ola!
Non pasa nada.
Sarxento?
Sarxento.
Sarxento!
Vamos mover o vehículo blindado.
Movede o cu.
Dános un minuto, tío.
Non temos un minuto.
Necesitamos un minuto, vale?
Non sei se te decataches,
pero os oficiais e a metade do equipo morreron!
Necesitamos un minuto.
A diferenza de ti, nós somos humanos e temos que procesalo.
Chámase emoción.
Xa sei que es imparable,
nin dormes nin nos necesitas,
pero nós non somos heroes de guerra condecorados!
Que hostia me chamaches?
Un heroe. Cargaches co teu irmán ata a base…
Non son un heroe! Non cheguei á base!
Espertei nun hospital.
El xa ía nunha caixa a bordo dun avión.
Dixeron que esvaecín a 100 metros do perímetro.
El aínda estaba vivo, entendes?
Morreu
porque eu non dei cruzado a liña.
Déronme unha medalla polo peor día da miña vida.
Sei que estades sufrindo.
Enténdoo.
Pero nós xa non importamos.
Temos que arrincar ese Gardián, levar a Sete á base
e avisalos a todos de que vén esa cousa.
- Que fago? - O eixe está trancado.
Imos ter que izalo.
Pon en marcha o motor.
Veña, cacho de ferralla dos anos 90!
Non arrinca!
Está inclinado, os tubos están secos.
- Temos que recebar. - Recebar.
- Como o sabes? - 91 Bravo.
Mecánico de vehículos.
Proba agora!
Si! Agora vai!
Ata a fin, cabronazos!
Un, dous, tres!
Vamos!
Tirade!
Vamos!
Si!
Si! Conseguímolo!
- Bo traballo, Superman. - Lisquemos.
Apoio a moción, meu.
Déixasnos quedar mal.
Manda truco. 81 fixo un chiste.
Ei, tíos. Atopei o alixo secreto dos oficiais.
Comida!
- Segues vivo? - 44.
Non sabía que tiña opción.
Vamos para a casa.
Oh, merda.
- A Máquina activou a trampa! - Vixiade o perímetro!
- Metede o cabrestante! - 60, vamos!
Colle a metralladora!
Si, vou!
Non!
Veña.
Recollo o cabrestante!
Rápido!
Activou a segunda trampa! Merda!
Temos que marchar!
Hai que moverse!
Merda! Non hai munición.
- Alá atrás había. - Non hai tempo. 15!
- Onde carallo vai? - Tenta ser un heroe.
Merda.
15, move o cu!
15, corre!
Arrinca!
Ai, carallo!
- A munición! - Veña!
Toma, saco de lixo!
- Achégase! - Rebótanlle todas.
Máis rápido!
Vou ao máximo!
Agarrádevos!
Vamos!
Esa cousa está blindada!
- Merda! - Apágao!
A blindaxe está nas últimas!
Creo que a deixamos atrás!
Semella que queda atrás!
Fogo inimigo!
Agarrádevos!
- Manteno estable! - Xa o intento!
Agarrádevos!
Maldita sexa.
Perdémola? A transmisión escarallouse.
60, ves algo?
Non a vexo.
Creo que escapamos.
Merda!
- Cabreouse! - Dispara!
Iso intento!
Por Deus.
- Algún punto débil terá. - Perdemos líquido hidráulico!
Máis rápido! Vamos!
Dálle entre as placas.
Manteno estable!
Fago o que podo!
Meu Deus!
Isto cae a cachos!
Non!
Para!
Ei, para!
Non te rendas.
Que?
Onde está o resto?
Con quen falas?
Ei.
Ei, Sete.
Ei, escóitasme?
Non!
Merda!
Maldita sexa!
Cago en todo! Fodíchesme!
Merda!
Que che dean, puta merda.
Sabía quen eras…
en canto te vin no autobús.
Fixen a formación de asalto aéreo cun soldado bocalán.
Tiña unha babecada de tatuaxe no brazo.
"N.T.R."
Coñeciches o meu irmán?
Non calaba co de facerse ranger contigo.
Estaba de permiso cando souben que finara.
Por que non mo dixeches?
Tenteino.
Pensei que…
se daba cruzado a liña de meta por el…
se cadra daría durmido.
Cres que lle fallaches?
Falleille a todo o mundo.
Ti non te rendiches.
Iso é non é fallar.
Iso é ser un ranger.
Esa cousa tampouco se rende.
Como cona a imos parar?
Que faría o teu irmán?
Seguramente enchela de tapafugas.
Agarda.
- Estase purgando. - Que significa?
Teño unha idea.
- Podes agardar aquí? - Si, podo.
EXPLOSIVOS
DINAMITA, PERIGO DE EXPLOSIÓN
Onde están as pedras?
Trituradora.
Isto… Como carallo se acende isto?
Termodinámica, cabronaza.
Vamos!
Queres pelexa?
Non!
Non.
Vamos!
Respira, hostia!
Toma tapafugas, cabrona.
Si!
Aguanta!
Non me fodas.
Ata a fin.
Ata a fin, irmán.
Ei, hai máis feridos aquí!
Vamos!
Levantádeo! Vamos!
Candidato.
Só quedades vós?
Sinto que non puideramos chegar antes.
Acabamos de asegurar esta base. Perdemos a metade do batallón.
Cantas hai?
Unha chea delas.
Neutralizamos a primeira vaga.
Estámonos preparando para unha invasión global.
Hai 36 horas, o que a NASA cría que era un asteroide
dividiuse en innumerables cápsulas que caeron por todo o mundo.
Estas cápsulas transformáronse en máquinas mortais…
Pupilas reactivas.
…que atacaron cidades, civís e redes de defensa.
Agora que os exércitos mundiais conseguiron conter a ameaza,
as imaxes interestelares confirman o noso medo.
Os dedos.
Hai milleiros máis en camiño.
Estase a lanzar unha resposta global coordinada,
con forzas aliadas de aire, terra e mar.
Non sabemos o que queren nin por que están aquí.
Pero todas as nacións…
Cabo.
…están listas para a guerra.
Xa pode pasar.
A alianza militar global vai lanzar o primeiro contraataque.
O único problema é que xa usamos todo o que tiñamos.
Son duras de matar.
Necesitamos saber
como derribaches unha sen armas?
Como dixo, sarxento maior,
toda máquina ten os seus límites.
Este orificio de ventilación.
É coma o radiador dun Humvee.
Se se atoa, estrágase todo o sistema.
Chama o Mando Central.
Torres, xa o oíches. Mans á obra!
Vou.
Esa información salvará moitas vidas.
Tiña razón, sarxento maior.
Non estaba listo.
Pero agora si.
Benvido ao Rexemento.
O teu irmán estaría orgulloso.
Rangers, collede o equipo! Marchamos! Veña!
Todos saben o que fixeches aí fóra.
Se te ves capaz, fillo, seguro que lles virían ben unhas palabras túas.
Os rangers imos ser a punta de lanza da Operación Escudo Global.
Unirémonos a un exército a grande escala por aire, terra e mar.
Os Black Hawks, escoltados por cazas F-35, deixaranvos ás aforas das cidades.
A vosa misión é evacuar os civís e facer sitio para a artillería pesada.
Este exército nunca se enfrontou a un inimigo así.
Mais estaremos á altura.
Sei como vos estaredes sentindo.
Feridos.
Cansos.
Pode que ata asustados.
Pero somos rangers.
Loitamos xuntos.
E loitamos polos que xa non están.
Non nos achantamos.
Non nos derrubamos.
E abofé que non nos rendemos nunca.
Abofé!
Os rangers lideran o camiño!
Ata a fin!
Todas as unidades, informen. Aquí Fox 1, líder do grupo, iniciando a operación.
Fox 2, listo.
Fox 3, á espera.
Escuadrón de Black Hawks, tedes luz verde.
Os F-35 farán de escolta.
A Operación Escudo Global está en marcha.
Boa sorte, rangers.
Fox 1, líder do grupo, con sete tripulantes a bordo.
McQueen, Lieberman, Young, Janus, Cook.
Alguén sabe o seu nome?
Subtítulos: Noelia Surribas Díaz